procesaur/Wiki.mk huggingface dataset:
Епаминонда Поп Андонов

Епаминонда Поп-Aндонов (Струмица, 1898 - , 1968) бил учесник во НОБ и прв повереник за просвета во Президиумот на АСНОМ.
1 Животопис
Завршил основно и средно училиште во Струмица и во Скопје. Дипломирал на Философскиот факултет во Белград во 1922 година. Меѓу двете светски војни бил професор по филозофија, психологија и француски јазик во повеќе места (Струмица, Бања Лука, Сараево, Врање, Скопје).
Во текот на НОВ Попандонов е член на АНОК, кој во 1943 година го пишува Приговорот кон Манифестот на Главниот штаб. Во пролетта 1944 година станува член на Иницијативниот одбор за свикување на АСНОМ и учествува на Првото заседание на АСНОМ. На него е избран во Президиумот на АСНОМ, во кој ја извршува функцијата повереник за просвета. Во септември 1944 година станува член на КПМ.
На Второто заседание на АСНОМ, во декември 1944 година, Попандонов е избран за еден од двајцата секретари на Президиумот на АСНОМ.
При трансформацијата на Президиумот на АСНОМ во Президиум на Народното собрание на Македонија што се случи на Третото заседание на АСНОМ, одржано од 14 до 16 април 1945, Попандонов не е избран за член и пополека е маргинализиран од раководството.
До крајот на животот работи во просветни институции. Во периодот 1948-1951 е директор на Народната библиотека во Скопје, а од 1952-1966 предава на Педагошкиот факултет во Скопје.
2 Наводи
Високи потпетици

„Високи потпетици“ (|Tacones lejanos е филм на шпанскиот режисер Педро Алмодовар снимен во 1991 година. Во главните улоги настапуваат Викторија Абрил и Мариса Паредес. Како и кај повеќето филмови на Алмодовар, тешко е да се одреди жанр; овде се мешаат драма, трилер, надреализам, фарса и комедија.
И покрај различните критики, филмот имал комерцијален успех. Бил избран за шпански кандидат за најдобар странски филм на 64-тото доделување на Оскарите, но не бил прифатен како номиниран.
1 Синопсис
Приказната е за мајка (Мариса Паредес) и ќерка (Викторија Абрил), и чудно убиство извршено од Абрил а предизвикано од нејзината посесивна мајка. Мажот на Ребека бил првата љубов на мајка ѝ, дивата „Беки дел Парамо“. Мајката и ќерката се спротивставуваат откако тој ќе биде убиен. Честопати, судијата кој го води случајот (Мигел Босе) се облекува како жена – ја имитира Беки.
2 Саундтрак
Песните за саундтракот се изведени од шпанската пејачка Лус Касал, која ги создаде своите најголеми хитови: "Piensa en mí" and "Un año de amor".
3 Награди
* 1991 Цезар награда
* 1992 Сан Џорди награда за најдобра глумица
Цветот на мојата тајна

Цветот на мојата тајна (|La flor de mi secreto е филм на шпанскиот режисер Педро Алмодовар снимен во 1995 година.
1 Синопсис
Мариса Паредес е Леокадија (Лео) Масијас, жена која пишува романи под псевдонимот Аманда Грис. Нејзините романи се популарни во цела Шпанија. Но нејзиниот приватен љубовен живот е во проблеми. Лео има несреќна врска со сопругот Пако, офицер кој подоцна ќе отпатува во Босна, кој не е близок со неа ни физички ни емоционално.
Лео почнува да го менува начиот на пишување и се задржува на темни теми како болка и загуба и веќе не може да ги пишува новелите на Аманда Грис, бидејќи издавачите сакаат среќни краеви. Лео почнува да го преиспитува својот живот, врската со сопругот, нејзината „најдобра“ пријателка Бети, сестра ѝ Роса и постарата мајка. Исто така, го запознава Анхел, уредник на весник кој ќе се вљуби во Лео и во нејзиниот стил на пишување.
2 Награди
* 1996 - 7 Гоја номинации
* Мариса Паредес освои неколку награди за најдобра главна улога.
Партитивно множество

Во математиката, партитивно множество или булеан на дадено множество е множеството чии елементи се сите подмножества на даденото множество. На пример, ако е дадено множеството:
:<math>A=\{a,b,c\}</math>
тогаш неговото партитивно множество <math>\mathbb{P}(A)</math> ќе биде:
:<math>\mathbb{P}(A) = \left\{\emptyset, \{a\},\{b\},\{c\},\{a,b\},\{a,c\},\{b,c\},\{a,b,c\} \right\}</math>
Ако множеството ''А'' е конечно (како во примерот) и има ''n'' елементи, тогаш партитивното множество е исто така конечно и ќе има 2<sup>n</sup> елементи. Ако пак множеството ''А'' е преброиво или бесконечно, тогаш и неговото партитивно множество е бесконечно.
Партитивното множество на множеството природни броеви е еквивалентно со множеството на реални броеви.
Нешвил

Нешвил (|Nashville) е главниот град на американската држава Тенеси. Според статистичките податоци од 2007 година, Нешвил имал 590 807 жители, што го прави најголем град во Тенеси по Мемфис, и 25. најнаселен град во САД.
1 Нешвил како тема во уметноста и во популарната култура
* „Хоризонтот над Нешвил“ (''Nashville Skyline'') — албум на американскиот рок-музичар Боб Дилан (''Bob Dylan'') од 1969 година.
Зборувај со неа

Зборувај со неа ''(|Hable con ella)'' е филм на шпанскиот режисер Педро Алмодовар снимен во 2002 година. Филмот доби Оскар за најдобро сценарио и Златен глобус за најдобар странски филм.
Темите во филмот се потешкотии при комуникација со спротивниот пол, осаменост и интимност, тајни и неверства, и истрајноста на љубовта и покрај загубата.
1 Синопсис
Патиштата на Бенигно (буквален шпански превод – нештетен) и Марко за првпат се вкрстуваат на еден танц, а потоа тие ќе се запознаат во приватната клиника во која Бенигно работи. Тој работи како болничар чие задолжение е да се грижи за Алисија, прекрасна танчерка која е во кома, и која станала негова опсесија. Марко, новинар, доаѓа во клиниката да ја посети девојка си Лидија, познат матадор, која е исто така во кома по сериозна повреда од бик. Приказната на овие четири ликови и нивните врски се откриваат преку флешбекови. Марко ја остава Лидија откако нејзиниот претходен љубовник му кажува дека се вратиле заедно еден месец пред несреќата.
Марко ја напушта Шпанија и оди во Јордан да напише туристички водич, но таму во весник ќе прочита дека Лидија починала.
Во меѓувреме, Бенигно е обвинет дека ја силувал Алисија, која откриваат дека е бремена. Не се открива дали Бенигно навистина ја силувал, но тоа е очигледно. Бенигно е затворен во затвор во Сеговија, каде ќе испие голема доза на апчиња за и тој да падне во кома и со тоа да ѝ се придружи на Алисија. Но, апчињата го убиваат Бенигно. Алисија се буди од комата по раѓањето. Бебето е мртвородено, а Алисија оди на рехабилитација за повторно да може нормално да оди. Филмот завршува на една театарска претстава, каде Марко и Алисија се среќаваат.
2 Улоги
* Хавиер Камара – Бенигно Мартин
* Дарио Грандинети – Марко Сулоага
* Леонор Ватлинг - Алисија
* Росарио Флорес - Лидија Гонсалес
* Мариола Фуентес - Роса
* Хералдин Чаплин – Катерина Билова
* Пина Бауш – Танчерка во „Кафе Милер“
* Малу Аираидо – Балерина во „Кафе Милер“
* Каетано Велосо – пејач на забавата
* Роберто Алварез - Доктор
* Елена Анаја - Анхела
* Лола Дуењас - Матилде
* Адолфо Фернандес – Нињо де Валенсија
* Ана Фернандес - Сестра на Лидија
* Чу Лампреав – Портир
Оружје за блиска борба

Оружје за блиска борба е оружје кое не се користи за фрлање — т.е. корисникот и неговиот противник при борба се во контакт со него. Како такво во ова оружје не спаѓаат неподвижни оружја како изненадувачки мини и горечки направи, туку се носат од самите борци. Оружјето за блиска борба е вид на ладно оружје.
Оружјето за блиска борба се дели на две основни групи — ''остро оружје'', како на пр. мечот, копјето, секирата и ножот, и ''тапо оружје'', како палката и боздоганот.
Острите оружја работат на принцип на зголемен притисок врз што помала површина, со острица или зашилен врв, со цел на прободување на телето на противникот и негово ранување. Бидејќи острото оружје е превидено за контакт со кожа, тоа значително ја губи својата ефикасност кога е во контакт со оклоп.
Тапото оружје се служи со својата маса и ударната сила на корисникот за зададе повреди од типот на скршени коски, внатрешно крварење или потрес. Низ историјата биле измислени оружја како боздоганот и чукалото (млатот) за борба против тврдо оклопени борци како витезите, кои нанесуваат повреди преку тврд оклоп, но се ефективни и низ свитлив оклоп, како верижен оклоп. Меѓутоа тапите оружја се обично потешки од острите, бидејќи за нанесување на повеќе штета е потребна поголема тежина, особено преку оклоп. Поради ова тапите оружја се обично потешки за ракување.
Споредете: Дометно оружје.
1 Поврзано
* Блиска борба („гради в гради“)
* Ладно оружје
* Список на оружје за блиска борба
it:Arma bianca
pt:Arma branca
sl:Orožje za boj z bližine
Ладно оружје

Ладно оружје — оружје од кое не излегува оган или експлозии (како согорување) како резултат на употребата на барут или експлозиви.
Во ладно оружје спаѓа дометното оружје кое не користи барут или експлозивни материјали, како и оружје за блиска борба. Спротивно на ова е огненото оружје и експлозивите (како гранати, мини, проектили, бомби итн.) и други оружја кои работат на топлина или горење.
1 Список на ладно оружје
1.1 Оружје за блиска борба
''Главна статија: Список на оружје за блиска борба''.
1.2 Дометно оружје
* Дувалка
* Дометна секира
* Лак (оружје)
* Самострел
* Чатал (прачка)
* Џилит
2 Поврзано
* Блиска борба (гради в гради)
* Огнено оружје
Асклепиј

Асклепиј или Ескулап (|Ἀσκληπιός; |Aesculapius) — бог на лекарството во старогрчката митологија. Тој бил син на богот Аполон, и нимфата Коронида. Хомер сметал дека тој бил смртен. Се смета дека ја учел медицината од Хирон односно дека таа вештина ја наследил од својот татко Аполон.
1 Особености
Овој бог бил прикажуван слично како и Зевс, но секогаш стап со јазли (''bacillum nodosum'') на кој е завиткана змија (поточно, шумски смок) која, поради можноста за менување на кожата, била симбол на подмладување. Оттука, змијата (или кучето) се животните кои се посветени на ова божество, така што во неговите храмови змиите слободно се движеле насекаде. Според митот, Асклепиј бил во куќата на болниот Глаук. Тогаш се појавила една змија, која се завиткала околу неговиот стап. Тој ја убил змијата, но тогаш се појавила уште една носејќи некаква трева во устата и со неа оживеала отепаната змија. Така, Асклепиј почнал да ја употребува таа трева и со нејзината помош ги лекувал луѓето. Плашејќи се дека Асклепиј ќе ги спаси сите луѓе од умирањето, Зевс го убил со гром. Според друга верзија, Зевс го убил Асклепиј зашто богот на подземјето Плутон му се жалел дека бројот на мртвите луѓе постојано опаѓал. Прославата во негова чест се одржувала еден ден пред дионизиите. Во Стара Грција, Асклепиј бил сметан за бог на медицината: култот имал свој центар во градот Епидаур во Арголида, на брегот на Егејското Море, каде се наоѓал храмот посветен на Асклепиј, а околу него имало згради во кој доаѓале болните од цела Грција.
Негов пандан во римската митологија е богот Ескулап.
Лагуна Колорада

Лагуна Колорада (шпански: ''Laguna Colorada'' - „црвена лагуна“) е солено езеро на југозападниот дел на боливското алтиплано, кое со националниот парк „Едуардо Авароа“ се блиску до границата со Чиле.
Езерото има острови од боракс, чии бели бои прават вонсериски контраст со езерските црвенио води. Езерото има црвена вода поради црвените седименти и пигментацијата на некои алги.
Лагуна колорада е едно од Рамсарските места од меѓународна важност и дел од Рамсарска конвенција потпишана во 1971.
Целата езерска околина е населена со неколку видови на фламинга.
1 Поврзано
* Лагуна Верде
Пан (митологија)

Во старогрчката митологија, Пан (грчки: ''Πάν'') бил бог на плодноста, дивината, овчарите, нивите, шумите и рустичната музика, чест придружник на нимфите. Исто така, Старите Грци го сметале и за бог на театарската критика. Најчесто, тој се опишува како човек со козји нозе и со козји рогови, исто како и сатирите. Неговата татковина била Аркадија, а често се поистоветува со сексуалноста. Исто така, зборот „паника“ потекнува од името на овој бог. Во римската митологија, Пан бил наречен Фаун (''Faunus''), богот на природата кој бил татко на ''Bona Dea'', позната и како Фауна.
1 Потекло на поимот
Името Пан потекнува од грчкиот збор ''paein'' што значи „пасе“. Во книжевна смисла, зборот ''пан'' значи ''сѐ'', бидејќи според старогрчката митологија Пан бил душата на сите живи суштества и овој концепт го поврзува со шумите и со провалиите. Не случајно во современиот грчки јазик именката ''универзитет'' се преведува како ''panepistimio'', каде што ''пан'' означува ''универзитет'', ''сѐ'', а ''епистимио'' означува ''знаење''.
2 Потекло
Постојат повеќе верзии за потеклото на Пан: според една верзија, негови родители биле Хермес и нимфата Дриопа, а според друга верзија, тој бил син на Афродита или Пенелопа. Богот Пан имал 12 деца: Силен (''Silenos''), Јинкс (''Iynx''), Крот (''Krotos''), Ксант (''Xanthus''), Апедија, итн. Негова татковина била шумовитата земја Аркадија, каде живеел во друштво со сатирите и нимфите.
3 Особености и дела
За Пан се вели дека при раѓањето бил толку грд, со рогови, брада и со козји нозе, што неговата мајка веднаш избегала, а Хермес го однел на Олимп да служи за забава на боговите, но тој му бил брат на Зевс по млеко. Се забавувал по шумите на Аркадија, им помагал на ловците, а највеќе го сакал својот попладневен сон. Тој завел неколку нимфи, а една му го родила Крот, стрелец во астрологијата. Бил умешен, па ја изработил прочуената Панова шупелка што му ја украл Хермес, имал моќ на пророштво и обожавал да се фали со своите љубовни моќи. Тој е единствениот бог што умрел.
Еднаш, кога боговите се исплашиле од Тифон, Пан им предложил да се престорат во диви ѕверови и подоцна Зевс го убил чудовиштето. Поради помошта, боговите одлучиле Пан да го издигнат меѓу ѕвездите. Поради тоа што тогаш Пан се претворил во коза, ова соѕвездие се нарекуваме „Јарец“ (Каприкорн). Пан се појавувал ненадејно, со голема бучава, и така им влевал страв на сите. Жителите на Атина верувале дека за време на Маратонската битка, со својата бучава, Пан ги уплашил Персијците, кои побегнале од страв. Оттука, произлегува зборот „паника“.
4 Пан како тема во уметноста
Во XVIII и во XIX век, Пан бил честа тема во романтичарското движење во Западна Европа, а во XX век бил вдахновение за појавата на Неопаганското движење.
Познати дела во кои Пан се појавува како тема или како вдахновение се:
* „Пан“ - расказ на полскиот писател Бруно Шулц.* „Пан“ - роман на норвешкиот писател Кнут Хамсун.* - краток филм на Рајан Ларкин
Чудовишта (филм)

Чудовишта — компјутерски анимиран филм од 2001. Овој филм е четвртиот долгометражен филм на Пиксар. Чудовишта првпат беше реализиран во кино салите на Дизни на 2 ноември 2001 во САД, на 26 декември 2001 во Австралија, и на 8 февруари 2002 во Обединетото Кралство. Овој филм беше режиран од страна на Петер Доктер, Ли Анкрич и Дејвид Силверман. Филмот Чудовишта доби големи пофалби од критичарите, и заработи 525,366,597 долари низ целиот свет. Овој филм исто така беше номиниран и за академска награда за Најдобар анимиран филм.
Луисвил

Луисвил (|Louisville) е град во американската држава Кентаки. Овој град според статистиките во 2008 година, има 558 541 жители, што го прави најголем град во Кентаки, и 27-ти град по број на жители во САД.
1 Поврзано
* Список на градови во Соединетите Американски Држави по население
Кагуас (Порторико)

Кагуас (|Caguas) е град во Порторико. Се наоѓа во центарот на островот. Овој град според статистиките во 2020 година, има 127,244 жители, што го прави петти град по број на жители во Порторико.
Понсе (Порторико)

Понсе (|Ponce) е град во Порторико. Се наоѓа на јужната страна на островот. Овој град според статистиките во 2020 година, има 137,491 жители, што го прави четврти град по број на жители во Порторико.
Тота (езеро)

Тота (шпански: ''Laguna de Tota'') е најголемото езеро во Колумбија, кое е сместено на истокот од департманот Бојака. Покрива површина од 55 км<sup>2</sup> и длабоко е 60 m.
Најголем град на езерскиот брег е Аквинтанија, кој е сместен на источната страна.
Езерото е дом на неколку видови на ендемски птици како американста џуџеста чапја (''Ixobrychus exilis bogotensis''), колумбиста црноглава патка (''Oxyura jamaicensis andina''), аполинарски врен (''Cistothorus apolinari'') и др.
Околината околу езерото е најголемиот производен регион на кромид во Колумбија.
Калима (езеро)

Калима (шпански: Lago Calima) е најголемото вештачко езеро во Колумбија со површина од 70 км<sup>2</sup>. Сместено е во општината Дариен во департманот Валје де Каука.
Езерото е дел од хидро проектот за производство на електрична енергија за департманот C.V.C (Corporación Autónoma Regional del Valle del Cauca), кој започна со изградба во 1961 година.
Калима постанува и голем центар за водни спортови и активности.Просечната температура на воздухот изнесува 20 °C.
Лагуна Лачуа

Лагуна Лачуа (''шпански'': ''Laguna Lachuá'') е карстно езеро сместено во Гватемала. Сместено е во средината на национален парк кој покрива тропска дождовна шума, северозападно од Кобан, во близина на границата помеѓу департманите Алта Верапаз и Ел Квиче. Поради кружниот облик се смета дека езерото е сеноте. Езерската вода е високо сулфурна, што го објаснува и самото име на езерото: "Lachuá" кое според мајанскоит кекчи јазик "''li chu há''" значи "смрдлива вода". Водата содржи високо ниво на калцит.
1 Национален парк
Во 1976 површината од 145 km2 околу езерото била прогласена за национален парк.
Мечување на Летните олимписки игри

Натреварите во мечување се одржуваат на секоја досегашна олимпијада од раѓањето на современото олимписко движење со Летните олимписки игри 1896 во Атина, па сѐ до денес. Флоретот во женска конкуренција за првпат се појавил во Париз, на олимпијадата во 1924. Мечувањето има три дисциплини:
*флорет — лесно убодно оружје; важечка цел е торзото (трупот); не се дозволени двојни удари.
*меч — тешко секачко и убодно оружје; важечка цел е целото тело; двојните удари се дозволени.
*сабја — лесно и убодно оружје; важечка цел е речиси сè над половината (освен задниот дел на главата и рацете); не се довзолени двојни удари.
1 Натпревари
1.1 Мажи
Дисциплини 96 00 04 08 12 20 24 28 32 36 48 52 56 60 64 68 72 76 80 84 88 92 96 00 04 08 Години
Флорет, поединечно, •, •, •, •, •, •, •, •, •, •, •, •, •, •, •, •, •, •, •, •, •, •, •, •, •, 25
Флорет, мајстори, •, •, 2
Флорет, екипно, •, •, •, •, •, •, •, •, •, •, •, •, •, •, •, •, •, •, •, •, •, 21
Меч, поединечно, •, •, •, •, •, •, •, •, •, •, •, •, •, •, •, •, •, •, •, •, •, •, •, •, •, 25
Меч, мајстори, •, 1
Меч, екипно, •, •, •, •, •, •, •, •, •, •, •, •, •, •, •, •, •, •, •, •, •, •, •, 23
Сабја, поединечно, •, •, •, •, •, •, •, •, •, •, •, •, •, •, •, •, •, •, •, •, •, •, •, •, •, •, 26
Сабја, мајстори, •, 1
Сабја, екипно, •, •, •, •, •, •, •, •, •, •, •, •, •, •, •, •, •, •, •, •, •, •, •, 23
Меч, аматери-мајстори, •, 1
Синглстик, •, 1
''Вкупно натпревари'', 3, 7, 5, 4, 5, 6, 6, 6, 6, 6, 6, 6, 6, 6, 6, 6, 6, 6, 6, 6, 6, 6, 6, 6, 6, 5
1.2 Жени
Дисциплина 96 00 04 08 12 20 24 28 32 36 48 52 56 60 64 68 72 76 80 84 88 92 96 00 04 08 12 Години
Флорет, поединечно, •, •, •, •, •, •, •, •, •, •, •, •, •, •, •, •, •, •, •, •, 20
Флорет, екипно, •, •, •, •, •, •, •, •, •, •, •, •, 12
Меч, поединечно, •, •, •, •, 4
Меч, екипно, •, •, •, 3
Сабја, поединечно, •, •, 2
Сабја, екипно, •, 1
''Вкупно натпревари'', 0, 0, 0, 0, 0, 0, 1, 1, 1, 1, 1, 1, 1, 2, 2, 2, 2, 2, 2, 2, 2, 2, 4, 4, 4, 5
2 Земји учеснички
1, 9, 1, 12
1
5, 18, 11
7, 13
1, 23, 22
2, 1, 10, 15
9, 6
1, 1, 8, 6
1
12, 11, 9
1, 1
1
1, 2
1, 7
1
1
2, 24
2, 8, 13
7, 8, 13
4, 224, 22
1
1, 13, 12
3
1, 7, 18
1
''Земји'', 4, 19, 3, 14, 16
''Мечувалци'', 15, 276, 11, 131, 183
3 Наводи
*
Србизација

Србизација (или посрбување) се нарекува процесот на наметнување и утврдување на српски национален идентитет преку наметнување на српскиот јазик, српска култура, обичаи итн. Обиди за србизација во Македонија започнуваат уште во 19 век, а особено се засилуваат во Вардарскиот дел на Македонија којшто после Букурешкиот договор паѓа под српска власт и подоцна под Кралството Југославија. Вардарскиот дел и делови на јужна Србија официјално биле наречени Вардарска Бановина.
Обидите за србизацијата се спроведувале преку српската црква, како и државните институции. Во 1920 година, владата во Белград донесува уредба за колонизација на Вардарска Македонија и Косово. На територијата на Вардарска Македонија паралелно со српската колонизација, се спроведува и аграрна реформа. Од целата обработлива земја која потпаѓа под аграрната реформа, македонските селани добиваат само 35%, а останатата е доделена на српските колонисти - жандарми, резервни офицери, четници и др. Поранешни војводи на Српскиот Четнички Покрет во Македонија добиваат како подарок цели села во Тиквешко и Велешко. Покрај колонизацијата, врз македонското население се вриши и физички терор, спроведуван од колонизираните неколку илјади српски жандарми. Поради револуционерната настроеност на македонското население, во тој период, теророт бил особено суров. Според официјални податоци, од 1920 до 1926 година, од страна на српската власт без никакво судење се убиени над 1.700 Македонци и Албанци. Во тој период низ затворите минуваат над 30.000 Македонци, а по 1927 година, во затвор остануваат над 8.000 од нив.
Како обид за србизација некои го сметаат и односот на Српската православна црква кон Македонската православна црква, преку нејзино непризнавање, а на тлото на Република Македонија создава паралелна српска црква, наречена Православна Охридска Архиепископија.
Рипост

Во мечувалството, рипост или одговор (од фр. ''riposte'') е брз противудар со цел на бодење (удирање) на противникот, изведен од мечувалецот кој штотуку му парирал на еден напад.
1 Објаснение
При мечување со сабја и флорет, предноста се префрла со успешно парирање; сега бранителот има ''предност'' и може веднаш да нападне со рипост. Рипостот може да биде директен, или пак може да содржи сложена ножна техника. Во случај на задоцнување на рипостот, предност добива ремисот на првичниот напаѓач.
При изведба на напад со ''втора намера'', мора да се предвидат реакциите на противникот. Тогаш мечувалецот изведува напад очекувајќи да биде париран, подготвувајќи се за ''контрапарада'' и контрарипост.
2 Поврзано
* Туше
* Мечувалска терминологија
Список на оружје

На светот постои огромен број на разновидно оружје, многу поголем отколку што би било корисно да се наведе овде. Затоа поединечните оружја можат да се најдат во долунаведените подлисти:
1 Списоци на оружје по конфликт и временски период
* Список на античко оружје
* Список на средновековно оружје
* Список на современо оружје
* Список на оружје од Втората светска војна
* Список на оружје од Корејската војна
* Список на Виетнамската војна
* Список на оружје од Американската Граѓанска војна
2 Список на оружје по тип
* Список на воздухопловно оружје
* Список на противвоздушно оружје
* Список на артилерија
* Список на огнено оружје
* Список на оружје за боречки вештини
* Список на оружје за блиска борба
* Список на проектили
* Список на ракети
* Список на јадрено оружје
* Список на тропеда
3 Список на оружје по земја
* Список на артилерија по земја
4 Список на предмети поврзани со оружје
* Список на летала
* Список на оклопни возила
* Список на пиштолска муниција
* Список на муниција за пушки
* Список на производители на оружје
Каролина (Порторико)

Каролина (|Carolina) е град во Порторико. Се наоѓа на северисточната страна на островот. Овој град според статистиките во 2000 година, има 186 076 жители, што го прави трет град по број на жители во Порторико.
Споменик „Илинден“

„Илинден“ или Македониум — споменички комплекс во Крушево. Споменикот бил откриен на 2 август 1974 година, на денот на триесетгодишнината на заседанието на АСНОМ и 71 годишнина од Илинденското Востание. Споменикот е создаден од страна на Јордан Грабулоски и Искра Грабул. Споменикот ја означува непокорноста, борбата и вечната стремеж на македонскиот народ за слобода и самостојна држава.
Споменикот Илинден се протега на 12 хектари и формата започнува со раскинати пранги продолжува преку криптата и колоритно – мозаичната керамопластична сцената, па завршува со купола извишена 1320 метри надморска височина, од каде се протега инзвореден поглед кон градот Крушево. Внатрешноста на куполата импресионира со своите релјефи, витражите со вечниот пламен и звуците на ораториумот „Сонце на прастарата земја“ од Тома Прошев. Денес во самата купола се наоѓа гробот на Никола Карев и споменица и биста на Тоше Проески.
1 Историја
Во јуни 1968 година, било издадено Решението за именување на конкурсната комисија за спроведување конкурс за изработка идеен проект за изведба на споменик на Национално-ослободителната борба и Илинденското востание.
2 Галерија
Кирил Петрушев

Кирил Петрушев (Богданци, 1895 – , ) ― прв министер за внатрешни работи на Македонија, подоцна маргинализиран од политичкиот живот поради поддршката на Резолуцијата на Информбирото.
1 Животопис
1.1 Рани години
По Првата светска војна, тој се преселил во Бугарија, но во 1923 година, по Септемвриското востание, се вратил во Југославија. Активно се вклучувал во синдикалното движење.
1.2 За време на НОБ
По бугарската окупација на Македонија во Втората светска војна е прогонуван и апсен. Се вклучува во НОВ. Станува член на Иницијативниот одбор за свикување на АСНОМ и е дел од трочлената македонска делегација што во мај 1944 година заминува за островот Вис за да се сретне со Јосип Броз Тито. По враќањето во Македонија учествува на Првото заседание на АСНОМ на кое е избран во Президиумот. На 6 август е назначен за повереник за внатрешни работи, а на 14 август Президиумот на АСНОМ го избира за член на Комисијата за утврдување на престапите на окупаторите и нивните слуги. Во 1944 година Петрушев станува и член на Комунистичката партија на Македонија.
1.3 По војната
При изборот на првата влада на Македонија на Третото заседание на АСНОМ на 16 април 1945 година, Петрушев е избран за министер за внатрешни работи. На таа функција останува неполна година, до 11 февруари 1946 година, кога е преместен за министер за градежништво. Набрзо, при изборот на новата влада на 18 април 1946 година е избран за министер за труд и на таа функција останува до 26 октомври 1948 година, кога е разрешен. Поради поддршка за Резолуцијата на Информбирото, Петрушев е исклучен од КПМ, ослободен од сите функции и пензиониран.
2 Наводи
Пинд

Пинд (грчки: ''Πίνδος'') — планински масив во југозападниот дел на Балканскиот Полуостров, помеѓу Тесалија и Епир. Се протега од југозападниот дел на Егејска Македонија до Албанија и на југ допира до полуостровот Пелопонез. Долг е околу 160 км, со највисок врв Смолика (2.637 м).
Во Грција, тој се нарекува и „’Рбетот на Грција“, бидејќи го дели копнениот дел на земјата на егејски и јонски.
1 Поврзано
* Смолика
* Грамошта (грч. Грамос)
* Џумерка
Пекиншка патка

Пекиншка патка или „пекиншка печена патка“ (北京烤鴨) — познато јадење од Пекинг кое било подготвувано уште од династијата , а сега се смета за едно од најпознатите Кинески национални јадења. Јадењето се состои од печена патка позната по тенката, крцкава кожа, со автентични верзии на сервирање.
Патките се посебно гоени, а после 65 дена се колат и се зачинуваат пред да бидат испечени во фурна. Месото често се јаде со палачинки, млад кромид и хоисин сос. Два најпознати ресторани во Пекинг кои го сервираат овој деликатес се Кванјуде и Бјенјифанг, два века стари зданија ко станаа традиционални имиња.
1 Историја
Печената патка како јадење за првпат била подготвена во Кина, во времето на владеењето на Јужните и Северните династии. Пекиншката патка беше подготвена за Императорот на Кина во времето на владеење на династијата Јуен. Вистинското име на јадењето е Шаоуази кое беше спомнато во прирачникот за рецепти на јадења и пиења на Ху Сихуј кој во 1330 г. бил главен готвач во царската кујна. Во династијата , пекиншката патка била едно од главните јадења во менито на кралскиот двор. Во 1416 г. се изгради и првиот специјализиран ресторан за подготвуавање на пекиншка патка во Пекинг.
Во времето на владеење на Династијата Кинг од 1736-1796 г. популарноста на печената пекиншка патка почнала да се шири во повисоки размери. Таа била испирација за поетите и високата интелигенција кои уживале во јадењето. На пример, во стиховите една песна кој ја напишал Дуан Зу Зи Ци Пекинг беше познат по, „наполнете ја вашата чинија со печена патка и прасенце“. Во 1864 г. е основан ресторанот Куанјуд во Пекинг. Негов сопственик бил Јанг Куанрен кој го развил специјалитетот печена пекингка патка. Со своите иновации и успешно управување ресторанот станал познат во Кина со воведување на пекиншката патка на сите делови во светот.
Во средината на XX век пекиншката патка станала национален симбол на Кина кој бил развиен од страна на туристите и дипломатите. На пример Во 1972 г., министерот за надворешни работи на САД, Хенри Кисинџер се сретнал со премиерот Џоу Енлај во Големата народна сала. По напорните долги разговори кои завршиле утрото, американската делегација за ручек била послужена со пекиншка патка, која станало најомилено јадење на Кисинџер. Пекиншката патка подготвена во Куанјуд посебно била омилено јадење на разни политички водачи како што се кубанскиот револуционер Фидел Кастро, германскиот канцелар Хелмут Кол.
2 Поврзано
* Кинеска кујна
* Пекиншка патка (животно) — американска раса на домашни патки
Константин Апостолов

Константин Апостолов (, - , ) — македонски микробиолог, виролог и академик.
1 Животопис
Апостолов е роден во Кочани на 17 април 1933 година. Медицински факултет завршил во Скопје во 1957 година, а потоа се усовршувал во дијагностичка вирусологија во Бирмингем, Англија. Специјалистички испит по микробиологија полагал на Медицинскиот факултет во Скопје во 1963 година. Ја основал Вирусолошката лабораторија при Републичкиот завод за здравствена заштита.
По 1963 година кариерата ја продолжува во Англија, прво во Регионалната вирусна лабораторија во Болницата во Бирмингем, каде што специјализирал електронска микроскопија, потоа во Институтот за вирусологија и хемотерапија во Истражувачките лаборатории во Бекенхам, Кент. Од 1972 година до своето пензионирање работел како виш предавач и советник во Болницата Хамерсмит во Лондон.
Во 1983 година е избран за редовен професор по микробиологија и паразитологија на Медицинскиот факултет во Скопје, а во април 1994 година за член надвор од работниот состав на Македонската академија на науките и уметностите во Одделението за биолошки и медицински науки.
Научно-истражувачката дејност на проф. Апостолов во почетокот била насочена кон клиничка и лабораториска дијагноза на вирусни заболувања и електронска микроскопија на вируси, а подоцна кон истражување на мембраните на вирусите, механизмот на цитопатскиот ефект на вирусите, ефектите на репликација на вирусите врз метаболизмот и др. Тој има објавено и 71 научен труд во реномирани светски списанија.
Доктор Константин Апостолов починал на 16 август 2008 година во Лондон.
Дарма

Дарма (санскрит: ''dhárma'', пали ''dhamma''), е индиски филозофски и религиозен поим што ја означува човековата праведна должност или било која доблест во смисла на здравиот разум. Низ индиската филозофија, дарма се претставува како централен концепт што се користи со цел да ја објасни „повисоката вистина“ или конечната реалност на универзумот.
Зборот ''дарма'' во буквален превод значи „она што поддржува“. Симболот на дарма - тркалото - е централен мотив на националното знаме на Индија.
1 Во популарната култура
* „Дарама за еден“ (англиски: ''Dharma For One'') - песна на британската рок-група „Џетро тал“ (''Jethro Tull'') од 1968 година.
2 Поврзано
* Тао (кај Кинезите)
* Мистицизам
* Хинду филозофија
* Будистичка филозофија
* Карма
* Фард (кај муслиманите)
* Маат (кај Египќаните)
Студија во светлоцрвено

''„Студија во светлоцрвено“'' (англиски: ''A Study in Scarlet'') е детективски роман, издаден во 1887 година од британскиот писател Артур Конан Дојл . Приказната всушност е првото појавување на Шерлок Холмс и д-р Вотсон, кои подоцна станало едно од најпознатите детективски двојки во книжевноста.
Насловот на книгата произлегува од говорот што Холмс, консултант и детектив, го одржал пред својот пријател и хроничар Вотсон за природата на неговата работа, во кој тој ја опишува истрагата за убиството во приказната како негова „студија во црвено“ (''скарлетно''): „Скарлетната нишка на убиството се протега низ безбојната нишка на животот, а наша должност е да ја разоткриеме, изолираме и разоткриеме секоја нејзина педа.“
Приказната и нејзините главни ликови привлекле мал јавен интерес кога за прв пат се појавиле. Денес се знае дека постојат единаесет целосни примероци од списанието во кое приказната за прв пат се појавила. Иако Конан Дојл напишал 56 кратки раскази во кои се појавувал Холмс, ''„Студија во светлоцрвено“'' е еден од само четирите романи во оригиналниот канон. По овој роман следел ''„Знакот на четворицата“'', објавен во 1890 година.
''„Студија во црвено“'' било првото дело од детективската фикција што ја вклучила лупата како алатка за истражување.
1 Публикација
Артур Конан Дојл го напишал романот на 27-годишна возраст за помалку од три недели. Како доктор по општа пракса во Саутси, Хемпшир, тој веќе објавил кратки раскази во неколку тогашни списанија, како што е списанието ''„Лондон Сосајети“'' . Приказната првично била насловена како ''„Заплеткано клопче“'' и на крајот била објавена од „Вард, Лок и Ко “ во изданието од 1887 година, по многу одбивања. Конан Дојл инсистирал на авторски права, но наместо тоа добил 25 фунти во замена за целосните права . Романот бил илустриран од Дејвид Хенри Фристон .
Романот првпат бил објавен како книга во јули 1888 година од страна на „Вард, Лок и Ко“, а содржел цртежи од таткото на авторот, Чарлс Дојл . Во 1890 година, „Џ.Б. Липинкот и Ко.“ ја издале првата американска верзија. Друго издание објавено во 1891 година од „Вард, Лок и Боуден Лимитед“ (порано „Вард, Лок и Ко.“) било илустрирано од Џорџ Хачинсон . Германското издание на романот објавено во 1902 година било илустрирано од Ричард Гутшмит. Оттогаш се појавиле бројни дополнителни изданија, преводи и драматизации.
Гулнара Самитова - Галкина

Гулнара Искендеровна Самитова - Галкина (родена на 9 јули 1978 г. во Набережние Челни) е руска атлетичарка која се натпреварува на трки на средни патеки. Таа е светска рекордерка на 3000 метри со препреки со време од 8:58,81 истрчано на 17 август 2008 на Летните олимписки игри во Пекинг.
Гулнара била натпреварувачка на 1500 метри и 5000 метри, но таа не постигнала забележителни резултати освен бронзата на 1500 метри на светското првенство во сала во 2004 година. Но, откако на големите атлетски натпреварувања била воведена дисциплината 3000 метри со препреки во женска конкуренција, таа како и многу останати натпреварувачки од средните патеки кои не постигнувале врвни резултати се пренасочила на новововведената дисциплина.
Најголемиот свој успех Гулнара Самитова- Галкина го потигна на Летните олимписки игри во Пекинг каде го освоила златниот медал на трката на 3000 метри со препреки, притоа поставувајќи нов светски рекорд од 8:58,81 подобрувајќи го сопствениот светски рекорд од 9:01,59 со што го спуштила рекордот под границата од 9 минути.
Во 2009, на светското првенство во Берлин, Гулнара го освоила четвртото место.
1 Лични рекорди
* 800 метри - 2:00.29 мин (2009)
* 1500 метри - 4:01.29 мин (2004)
* 1 милја - 4:20.23 мин (2007)
* 3000 метри - 8:42.96 мин (2008)
* 3000 метри со препреки - 8:58.81 мин СР (2008)
* 5000 метри - 14:33.13 мин (2008)
Никодим Царкњас

Архимандритот Никодим Царкњас — македонски монах и поборник за македонскиот народ во Егејска Македонија. Со својата упорна и посветена борба за признавање на правото на сопствен јазик и црква на Македонците во Егејска Македонија, Отец Никодим Царкњас е една од водечките фигури и симбол на движењето на Македонците од Егејска Македонија за остварување на националните и политичките права.
Роден е во 1942 г. во селото С’ботско, Мегленско/Воденско. Во 1973 бил замонашен како член на грчката православна црква. Во 1991 година, на положбата архимандрит, бил протеран од Црквата во Грција. Причините за неговото исклучување се спорни. Грчката Црква го обвинува за сериозно нарушување на етиката, и по одлуката на Светиот Синод бил доведен пред црковното правосудство и на 11 март 1992 година, бил исфрлен од грчката црква.
Самиот бил иницијатор и носител на градбата на црква во родното село, која е осветена во 2001 година и во која проповеда на македонски јазик.
За својата упорност морал да лежи затвор, бил спречуван и понижуван. Еден од иницијаторите е на постапката пред Судот во Стразбур против државата Грција за да овозможи постоење на законски регистрирана црква која ќе богослужи на македонски јазик и озаконување на сите црковни и духовни активности. Постапката е во тек (2008).
Добитник е на признанието „Духовен воин“ во 2006 година, што го доделува културната манифестација „Македонски духовни конаци“ за смиреноста и истрајноста во заложбата за проповед на македонски јазик.
Чад (хемија)

:''За други значења, видете Чад (појаснување).''
Чад (или дим) означува голем број на мали честички од цврста или течна супстанција (аеросоли) разштркани во воздухот, кои настале од некомплетно согорување на материјата. Обично претставува непожелен нус производ на горивото и пожарот, но може исто така да биде предизвикан во случај со запрашување со пестициди, комуникација со димни сигнали, одбрана (димна завеса) или инхалација во случај на активно пушење, консумација на разни наркотични средстава итн.
Вдишувањето на чадот е главна причина за смртноста на жртвите во пожарите во затворен простор.
1 Поврзано
* Оган
* Пожарникар
* Детектор за чад
* Димна бомба
* Димна завеса
* Пепел
* Смог
Гвајнабо (Порторико)

Гвајнабо (|Guaynabo) е град во Порторико. Се наоѓа на северната страна на островот. Овој град според статистиките во 2000 година, има 89,780 жители , што го прави шести град по број на жители во Порторико.
1 Дистрикти
* Каморонес
* Фраилес
* Гуарагуао
* Гвајнабо Пуебло
* Хато Нуево
* Мамеј
* Пуебло Виехо
* Рио
* Санта Роса
* Сонадора
Панчаревско Езеро

Панчаревско Езеро — вештачко езеро во западна Бугарија, на реката Искар, в крајот на Панчаревската Клисура, помеѓу Лозенска Планина и Витоша, на 600 м. н.в. Должината му е 3 км, а ширината до 400 м, длабочината достигнува до 15 м. Се наоѓа на 15 км јужно од Софија. На западниот брег сместено е селото Панчарево и Панчаревските минерални извори, а во околината се наоѓаат и селата Кокалјане и Герман. Источниот брег на езерото е опколен со дабови и борови шуми. Во подрачјето на Панчаревското Езеро се изградени спортски терени и урбани објекти. Питомата природа и блискоста до Софија, го прават омилено место за излети на софијанци.
Врзи ме!

„Врзи ме!“ (|¡Átame! е филм на шпанскиот режисер Педро Алмодовар од 1989 година. Тој е автор и на сценариото, а во главните улоги настапуваат: Антонио Бандерас, Викторија Абрил, Лолес Леон, Франсиско Рабал, Хулиета Серано, Марија Баранко и Роси де Палма. На Берлинскиот филмски фестивал во 1990 година, Алмодовар бил номиниран за главната награда, „Златна мечка“; исто така, филмот бил номиниран за наградата „Феликс“ во категоријата најдобар филм на странски јазик; имал 15 номинации за шпанската награда „Гоја“; а бил номиниран и за француската награда „Сезар“ во категоријата најдобар странски филм. Поради темата на киднапирањето, филмот бил осуден од групите на женски права во Шпанија и во САД, како и од германските феминисти.
1 Синопсис
Рики (го игра Бандерас), младо момче кое е штотуку отпуштено од психијатриска болница, веднаш ја посетува својата голема љубов Марина (ја игра Абрил), поранешна глумица во порнографски филмови и наркоманка. Меѓутоа, таа не се сеќава на Рики. Решен да ја натера Марина да го засака, тој ја врзува, сигурен дека таа наскоро ќе му ја возврати љубовта. Најпосле, таа се вљубува во него, но сѐ уште се смета за негова затвореничка, па му вели да ја држи заврзана за да не може да избега. Потоа, Марина успева да избега со помош на сестра ѝ Лола, но на крајот таа и Рики повторно се среќаваат.
Маинитско Езеро

Маинитското Езеро (''Danaw Mainit'') — четврто езеро по голмина на Филипините со вкупна површина од преку 150 км<sup>2</sup>. Сместено е во североисточниот дел на островот Минданао и е поделено помеѓу покраините Северен Суригао и Северен Агусан.
1 Наводи
*''A Directory of Philippine Wetlands. Vol I'', compiled by Davies, J et al. (Asian Wetland Bureau Philippines Foundation, Inc, 1991)
* (cited part available online)
Батски јазик

Батскиот е јазикот на батскиот народ. Јазикот се зборува во Кавказот од околу 2.500 до 3.000 луѓе. Јазикот има само еден дијалект и егзистира само како зборуван јазик, нема пишана форма. Батскиот јазик не е сличан јазик со останатите два јазици во нахската подгрупа на кавкаски јазици, ингушетски јазик и чеченски јазик.
Опортунитетен трошок

Иако опортунитетниот трошок е тешко да се одреди, неговите ефекти се видливи, реални и секојдневно влијаат врз одлуките на милијарди поединци. Всушност приниципот на опортунитетниот трошок се применува врз сите одлуки, не само на оние од економска природа. Опортунитетниот трошок е основен фундамент на маргиналната теорија на вредноста. ''Опортунитетниот трошок претставува еден начин да се измери вредноста на некое добро''. Наместо едноставна пресметка на трошоците за еден проект, предвид се зема и алтернативното искористување на средствата. Пропуштениот профит на најдоброто алтернативно искористување на средствата се зема како опортунитетен трошок. Чест пример е како еден фармер, со засадувањето на неговата земја, ја пропушта можноста да прима рента за истата. Во тој случај ренатата е пропуштениот профит за земјата, односно опортунитетниот трошок. Трошокот на еден студент навидум е лесно да се пресмета, ќе се соберат трошоците за книги, школарина, престој, храна, превоз и слично, но секогаш треба да се земе предвид и опортунитетниот трошок. Во случајот со студентот тоа ќе биде платата што би ја зел доколку би се откажал од студирањето и би работел. Студирајќи, тој ја пропушта можноста да прима плата, која за него претставува трошок, односно опортунитетен трошок.
Треба да се забележи дека опортунитетниот трошок, не е збир на сите пропуштени вредности, туку е една вредност, вредноста на првата најдобра алтернатива за искористување на ресурсите. На пример на едно градско земјиште е изграден парк но местото може да се искористи за болница, или спортски ценар, или паркиралиште, сите тие имаат одредена корист за градот, опортунитетниот трошок е онаа алтернатива со највисока вредност, ''а не збирот на сите'', односно профитот од најдоходовната алтернатива.
Се поставува прашањето како се носат одлуките која алтернатива е најдобра. Најчесто тоа е преку искажување на секоја алтернатива во парична вредност, и споредување на сите, со што се доаѓа до најдоходовната алтернатива. Но тоа не е секогаш лесно, некогаш постои научна несигурност колку вреди ресурсот на пример Охридско Езеро. Има и случаи кога одлуките за проценка се невозможни, на пример парична проценка на човечки живот. Тука често доаѓа и до субјективни одлуки.
Кика

Кика (|Kika е филм на шпанскиот режисер Педро Алмодовар снимен во 1993.
1 Синопсис
Кика, млада козметичарка, е повикана во палатата на Николас, американски писател, да го дотера телото на неговиот посинок Рамон. Рамон не е мртов и Кика го оживува со нејзиното внимание, и таа се вселува кај него. Тие би можеле да живеат среќно засекогаш, но пред тоа треба да се справат со аферата на Кика со Николас, сомнителната смрт на мајката на Рамон и една таблоид ТВ новинарка.
Бештански јазик

Бештански јазик — дел од цеската подгрупа на североисточни кавкаски јазици. Јазикот го зборуваат околу 10.000 луѓе во Дагестан, Русија.
Бештанскиот јазик има три дијалекти - основен бештански, тљадили и хошар-хота. Најблиски јазици до бештанскиот се: хунзипскиот, цескиот, хваршискиот и хинушкиот. Исто така, јазикот е сличен и со аварскиот. Бештанскиот е непишан јазик, но постојат повеќе обиди за стандардизирање на јазикот.
Чад (езеро)

Чад (|Lac Tchad; |بحيرة تشــــاد الكبرى) е големо, плитко езеро во централниот дел на Африка. Езерото е неистечно, иако некогаш дел од водите истекува во блиските депресии. Во него се влева реката Шари (обезбедувајќи му 90% од потребната вода), како и некои други помали реки. Името на локалниот јазик означува ''голема експанзија на вода,'' односно упростено „езеро“.
Од економска гледна точка езерото е исклучително важно за државите на чија територија се наоѓа, а најмногу на Чад и Нигер, кои имаат многу сува клима и страдаат од недостиг на пивка вода. Езерото обезбедува пивка вода за повеќе од 30 милиони луѓе. Дополително, бреговите на езерото се калливи и влажни, што е погодно за одгледување на различни земјоделски култури.
Хинушки јазик

Хинушки јазик — североисточен кавкаски јазик од тезичката подгрупа на јазици. Јазикот го зборуваат 200 до 500 луѓево Дагестан, Русија. Јазикот е сличен со цезичкиот. Хинушкиот јазик не е пишан јазик и не е многу зборуван од хинушкото население.
Матадор (филм)

Матадор ''(|Matador)'' е филм на шпанскиот режисер Педро Алмодовар снимен во 1986 година. Анхел (Антонио Бандерас), младо момче кое учи да стане матадор, признава дека е виновен за убиства кои не ги извршил и започнува врска со неговата адвокатка, Марија (Асумпта Серна). Темите во филмот се секс, смрт и религија.
1 Синопсис
Диего Монтес е борец со бикови кој морал предвреме да се пензионира поради повреда. Оттогаш, неговите жртви не се бикови, туку жени; откако води љубов со нив, ги убива.
Марија Карденал е адвокат која потајно ја обожава уметноста на убиецот. За време на климаксот, таа ги убива партнерите.
Обајцата мора да се сретнат и да го избегнат неизбежливото.
Севан

Севан (|Սևանա լիճ) е најголемото езеро во Ерменија и едно од најголемите езера на големи надмосрски височини во светот.
Поранешните имиња на езерото биле Гегаркуник (|Գեղարքունիք), Гегамско Море (|Գեղամա ծով), и Ѓукче (турски назив за ''Сино Езеро'').
Целото езеро е сместено во покраината Гехаркуник. Се храни од 28 реки и потоци. Само 10% од влиената вода истекува во реката Храздан (Раздан), бидејќи 90% испарува.
Пред човечкото влијание да го уништи езерото, тоа било длабоко 95 м, имало површина од 1.360 км<sup>2</sup> (5% од целокупната ерменска површина), волуменот му бил 58 км<sup>3</sup> и имало перијаметар од 260 км. Езерската површна била на надморска висина од 1.950 м.
1 Национален парк
Националниот парк Севан го опфаќа езерото и неговата околина и постои од 1978 година. Цел на паркот е зачувување на екосистемот на високопланинското езеро. Овде живеат ендемски видови на риби, разновиден растителрн и животински свет. Три ендемски видови на риби на кои оваа езеро им е живеалиште се севанска пастрмка( salmo ischchan) и два вида на крап( capoeta capoeta sevangi, barbus goktschaicus).
Што се однесува на птици овде престојуваат ерменски галеби кои претставуваат ендемски вид и водените птици преселници.Овде живеат и 336 вида на рбетници. Во овој национален парк постојат 1145 вида на васкуларни растенија од кои 3 ендемски вида на Ерменија и 5 на Севан.
Дури 267 вида на печурки раснат во басенот на езерото Севан, а од нив 100 се јадат. Просторот кој го зазема паркот е 147.300 хектари, од кои 22.600 се копнена територија.
2 Поврзано
* Ишхан - севанска пастрмка
Питсбург

:''Питсбург пренасочува овде. За градот во Охајо видете Питсбург (Охајо)''
Питсбург (|Pittsburgh) е град во американската држава Пенсилванија. Според статистиката, во 2007 година, градот имал 311.218 жители, со што бил вториот најголем град во Пенсилванија, по Филаделфија, и 59. град во САД.
1 Питсбург како тема во уемтноста и во популарната култура
* „Питсбург до Либан“ (''Pittsburgh to Lebanon'') - песна на американската рок-група „Батхоул Сурферс“ (''Butthole Surfers'') од 1987 година.
Тусон

Тусон (|Tucson) — град во американската држава Аризона. Овој град според статистиките во 2020 година, има 542,629 жители, што го прави најголем град во Аризона по Финикс, и 32-ти град по број на жители во САД.
Врање

Врање — град во Јужна Србија, седиште е на Пчињскиот Управен Округ. Според пописот од 2002 година, во градот Врање имало 55.052 жители, а во целата општина 83.288.
Врање е економски, политички и културен центар на Пчињскиот Управен Округ во чиј што состав влегуваат општините Босилеград, Бујановац, Владичин Хан, Прешево, Сурдулица, Трговиште и градот Врање. Градот се простира во северозападниот дел на врањската котлина, на левиот брег на реката Јужна Морава. Од границата со Македонија е оддалечен 40 км, а од бугарската околу 70 км.
Ипакарајско езеро

Ипакарајското Езеро ''(шпански: Lago Ypacarai)'' е едно од двете најголеми Парагвајски езера. Се наоѓа на 28 км (17.3 mi) од главниот град Асунсион, и е опколено од три града: Сан Бернандино, Ипакарај и Арегва.